《十禽言 其十》
明代·张萱

蕲州鬼，蕲州鬼，不畏尔力畏尔嘴。枭獍蛇蝎虎与狼，涂豕厕鼠粪蜣螂。

投之有北北不受，安得五丁拔其舌，抽其肠。乌不啜尔血，犬不食尔肉。

上帝欲为人作福，蕲州鬼入阿鼻狱。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。